The Sims

The Sims er eit strategi-simulasjons dataspel utvikla av Maxis og gjeve ut av Electronic Arts. Utviklinga vart i hovudsak leia av Will Wright, som òg skapte SimCity. Spelet kom ut i februar 2000. Spelaren styrer virtuelle personar, kalla simmar, i dagleglivet deira.

Etterfølgjaren, The Sims 2, kom ut i 2004.

Gameplay
I The Sims skal ein kontrollere virtuelle personar, kalla «simmar» (simulation people - simulerte folk) i ein familie, der du bestemmer kva dei skal gjere og korleis dei skal ha det. Kvar sim har 8 forskjellige behov (det varierer litt på dei forskjellige aldersstega); svolt, hygiene, blære, sosial, energi, komfort, moro og miljø. Kor bra behova er stetta verkar inn på humøret deira. Dei har også ynske som spelaren kan prøve å oppfylle, og suter som ein må prøve å sløkkje. Ynska verkar også inn på humøret. Om ein simm er i godt humør kan det føre til at simmen vert forfremja på jobben og ein får betre råd til kjøpe nye ting til huset. Om ein Simm er i dårleg humør, kan det gå ut over arbeidet eller skulekarakterane. I verste fall kan ein vaksen simm miste jobben.

Tilleggspakkar
The Sims er eit av dei mest utvida dataspela noko sinne og har fått til saman sju tilleggspakkar. Desse tilfører spelet meir innhald, som nye møblar, figurar og funksjonar.

 The Sims: Livin' It Up 
 The Sims: Livin' It Up er den fyrste tilleggspakken for The Sims, og fokuserer på å legge til nye ukonvensjonelle figurar, karrierar, utstyr og funksjonar.
 The Sims: House Party 
 The Sims: House Party er den andre tilleggspakken for The Sims. House Party gjer det mogleg å skipe til festar og samkomer i heimane til simmane. Omslaget til House Party fekk ny design oktober 2002 for å stå i stil med omslaga til tilleggspakkane Hot Date og On Holiday.
 The Sims: Hot Date
 The Sims: Hot Date er den tredje tilleggspakken for The Sims. Hot Date gjer det mogleg for simmar å forlate heimane sine og reise til nye destinasjonar. I denne tilleggspakken er den nye destinasjonen "Downtown", som består av ti tomter. Alle tilleggspakkane som kjem etter Hot Date tilfører nye destinasjonar. Hot Date har også eit nytt system for forhold mellom simmar, der ein målestokk viser langsiktig forhold mellom simmar og ein annan viser kortsiktig forhold. Simmar kan også bere med seg utstyr og gje gåver til andre.
 The Sims: On Holiday 
 The Sims: On Holiday er den fjerde tilleggspakken for The Sims. On Holiday er det fyrste The Sims-spelet med norsk tekst og tilfører eit nytt område, kalla "Vacation Island" der simmar kan ta ferie med familiemedlemmer eller andre simmar. Dette er fyrste gong simmar kan bli verande på andre tomter heimanfrå, i og med at spelet kan lagrast medan simmane er på ferie. Ferieøya er delt inn i tre soner med ulike miljø: strand, skog og snødekte fjell. Simmane kan overnatte på hotell eller leige eit telt eller iglo for å sove ute. Det er også mogleg å kjøpe eller finne suvenirar.
 The Sims: Unleashed 
 The Sims: Unleashed er den femte tilleggspakken for The Sims. Unleashed tilfører i hovudsak kjæledyr i spelet. Hundar og kattar er kontrollerte som vanlege simmar, medan andre dyr er behandla som objekt elles i spelet. Tilleggspakken utvidar nabolaget frå ti tomter til å omfatte over førti, der ein kan velje om tomtene skal vere private eller offentlege. Dei offentlege tomtene kan endrast til å ha butikkar, kafear og andre forretningar.
 The Sims: Superstar 
 The Sims: Superstar er den sjette tilleggspakken for The Sims. Denne tilleggspakken lèt simmane til spelaren bli underhaldningsfigurar eller kjendisar. Nokre ekte kjendisar er med i spelet men kan ikkje kontrollerast av spelaren. Av desse kan nemnast Andy Warhol, Marilyn Monroe, Jon Bon Jovi, Christina Aguilera, Freddie Prinze, Jr., Sarah McLachlan, Richie Sambora, og Avril Lavigne. Superstar legg til nye karrierar og fritidsutsty, og har eit nytt område kalla "Studio Town". Dette området fungerer som arbeidsplass for kjendisar eller kan besøkast av vanlege simmar for fritid og underhaldning.
 The Sims: Makin' Magic
 The Sims: Makin' Magic er den sjuande og siste tilleggspakken for The Sims. Pakken introduserer magi i spelet og lèt simmane kaste trolldom og kjøpe ingrediensar for å koke magiske brygg. Makin' Magic tilfører ein ny by i spelet, som har kjøpmenn som sel magiske ingrediensar og utstyr i tillegg til eit tal magi-relaterte minispel. Det er også mogleg å busette seg på nokre eigedommar i denne byen. Dette markerer fyrste gongen ein kan bu utanfor nabolaget i The Sims, og dei nye eigedommane har nokre vriar som nye grasteksturar og andre bakgrunnslydar. Med tilleggspakken følgjer ein disk som har ei førehandvisning av The Sims 2.

Musikk
Musikken på spelet blei komponert av Jerry Martin,Jerry Martin Music - The Sims Marc Russo, Kirk R. Casey, og Dix Bruce. Spelet inneheld trettisju spor, der femten av dei vart publisert i 2007 som eit offisielt soundtrackalbum.The Sims: The Original Game Soundtrack på MusicBrainz Dei fleste av spora inneheld ikkje vokalar, men nokon av dei har Simlish (simske) tekstar.

Tilbakemelding
I 2002 blei The Sims det mest selte PC-spelet i historia, og skauv Myst av trona ved å selje meir enn 11 300 000 eksemplar verda over.Walker, Trey (2002-03-22). «The Sims overtakes Myst». GameSpot. CNET Networks. Per 7. februar 2005 hadde spelet selt 16 000 000 eksemplar."The Sims Franchise Celebrates Its Fifth Anniversary and Continues to Break Records" (Press release). Electronic Arts. 2005-02-07. Kritikarar gav spelet positive vurderingar. Det har vore ein suksess på mange måtar; m.a. har det trekt til seg hobbyspelarar og kvinnelege spelarar (sistnemnte utgjer nesten 60% av spelarane).Patrick Huguenin (April 15, 2008). «Women really click with The Sims».  NYDailyNews. «But unlike other popular video and computer games, almost 60% of the people playing The Sims are female» I mars 2009 annonserte Electronic Arts at The Sims, som ein franchise, hadde selt meir enn 110 million eksemplar.

Kjelder

Denne artikkelen bygger på «The Sims» frå ,  den 2. november 2006 og  12. oktober 2012.  

Wikipedia på engelsk oppgav desse kjeldene:

Kategori:Dataspel frå 2000
Kategori:The Sims